1. **DAN: NAJMLAJŠI PRVOOBHAJANEC**

**UVOD:**

**Pripovedovalec 1:** Bongiorno tutti i bambini, ragazzi e regazze! Che bel giorno! Ojoj, mislim, da sem pozabil, da ne govorite vsi italijansko. Ampak jaz se odpravljam v Italijo. Iščem en kraj, kako se že imenuje (išče listek), aha kraj, z imenom Murialdo. No, to moram najti, pa ne vem točno, kje je. Dobro, to vem, da je v Italiji. Saj vem, vi bi poklicali mamo ali ata, pa bi takoj vedeli, kam iti. Ali pa bi pogledali GPS, da vas usmeri. Ampak jaz, nimam telefona, ker se hočem počutiti tako, kot so se počutili leta 1842. Takrat še ni bilo prenosnih telefonov.

**Pripovedovalec 2:** (pride bliže) Slišim, da iščeč Murialdo. Kaj bi pa rad v tem kraju?

**Pripovedovalec 1:** Tam je živel Dominik Savio. Pa bi rad izvedel njegovo zgodbo. Pravijo, da je zelo lepa. Jo poznaš?

**Pripovedovalec 2:** Bo držalo.

**Pripovedovalec 1:** Potem mi ni treba v Murialdo! Kar ti mi jo lahko poveš.

**Pripovedovalec 2:** No, prav. Poslušaj torej. Dominik se je rodil pred sto triinsedemdesetimi leti očetu Karlu in mami Brigiti. Bila je šivilija, njen mož pa kovač. Dominik je pridno rastel in … Veš kaj, najbolje bo, da Dominika tudi ti spoznaš. Poglej, kako je bilo ko je Dominik dopolnil pet let. In takrat…

 **PRIZOR 1:**

**Pripovedovalec 1:** Povedal si mi, da je dopolnil pet let. Kaj se je takrat zgodilo?

**Pripovedovalec 2:** Takrat je imel navado, da je skoraj vsak dan zjutraj hodil k maši. In tam je nekega zimskega dne spoznal kaplana – Bučo!

**Pripovedovalec 1:** Kaplan pa buča! Ne moreš tako govoriti o kaplanu, no!

**Pripovedovalec 2:** Pa če je bil Buča! Pravzaprav ne Buča, ampak Zucca (izgovorjava: dzukka), to po naše pomeni buča. Janez Buča. Vsekakor je bil dober mož. Najbolje, da si kar pogledava, kaj vse je storil za Dominka.

**Dominik:** Nikogar še ni. (Pokuka skozi ključavnico.) Dobro jutro, Jezus! Te kaj zebe? Tukaj je mrzlo. Ampak zdaj bom molil. Mama pravi, da molitev ogreje srce. Potem bo obema bolj toplo, veš. (Poklekne na tla, se nasloni na vrata. Tiho moli. Iz ozadja prihaja Kaplan. Drgne si roke, ker ga zebe. Od daleč zagleda nekoga pri vratih. Pogleda še enkrat in se čudi. )

**Kaplan:** Mar prav vidim? Otrok, ki kleči v snegu? (Gre bližje.) Dominik, saj si ti! Kaj delaš tu?

**Dominik:** Čakam, da se začne maša.

**Kaplan:** Pridi, pojdiva. Bova skujap pripravila oltar. (Gresta, pripravita sveče, križ,..) Dominik, ko boš dovolj močan, da boš lahko nesel mašno knjigo, boš lahko postal ministrant. To je častna služba, veš?

**Dominik:** O, saj sem že dovolj močan! Saj tudi motiko sam nesem.

**Kaplan:** No, bomo videli. Če mores tole nositi (Dvigne mašno knjigo skupaj s podstavkom), boš moj prvi ministrant, ki je to postal pri petih letih.

**Pripovedovalec 2:** In tako je Dominik postal ministrant, ko mu je bilo komaj pet let.

**Pripovedovalec 1:** Tako zgodaj? Kako majhen je še bil!

**Pripovedovalec 2:** Ja, Dominik je marsikaj dosegel precej zgodaj. Prej kot njegovi vrstniki. Tudi pri sedmih letih je bilo tako.

**PRIZOR 2:**

**Kaplan:** (hodi gor in dol po sobi) Dominik je zelo obetaven mladenič. Sedaj ima že sedem let. Mene pa že neaj časa spremlja misel, ki mi kar ne gre in ne gre iz glave. Zato sem se odločil, da bom govoril še z drugimi duhovniki (pogleda na uro). Vsak čas bodo tu. Oh, Sveti Duh, naj se prav odločimo! (Nekdo potrka na vrata. Vstopita dva duhovnika)

**Duhovnik:** Pozdravljen Kaplan Janez! Klicali ste naju zaradi pomembne zadeve.

**Kaplan:** Da, stvar je res zelo pomembna. Glejte, tukaj je deček, ki je za svojih sedem let zelo bister in pobožen kot angel. Kaj menita, naj ga pošljem k prvem svetemu obhajilu?

**Duhovnik:** Kaplan Janez, saj vesete, da gredo vsi otroci k prvem svetemu obhajuli pri dvanajstih letih.

**Kaplan:** Da, že, ampak ta otrok je zelo obetaven. Dovolj razume.

**Duhovnik:** Težko verjamem, da bi bilo mogoče kaj takega, da bi bil otrok pri sedmih letih pripravljen na tako velik zakrament. Tega dečka bi rad spoznal in se z njim pogovoril. Potem bomo vedeli, kako naj se odločimo. Ga lahko pokličete, Kaplan Janez?

**Kaplan:** Prav, pojdem ponj. (Odide. Se vrne z Dominikom.)
**Duhovnik:** Kako ti je ime, otrok?

**Dominik:** Dominik sem, gospod.

**Duhovnik:** Kaplan Janez pravi, da bi rad šel k svetem obhajilu.

**Dominik:** (se razveseli) Tega bi bil pa zelo vesel! Že dolgo si želim!

**Duhovnik:** Pa veš kaj se zgodi pri svetem obhajilu?

**Dominik:** (prepričljivo) Sam Jezus pride v moje srce. In ko bo tu, pri meni, mi bo še bolj pomagal, da bom pogumen in bom delal dobro.

**Duhovnik:** Drži. Kako pa bo prišel Jezus k tebi?
**Dominik:** Prejel bom hostijo. In tam je Jezus.

**Duhovnik:** Hostija je narejena iz moke in vode - kot kruh. Kako pa veš, v katerem kruhu je Jezus?

**Dominik:** Samo v hostiji je. V tisti hostiji, ki je bila pri maši.

**Duhovnik:** Temu se reče v tisti hostiji, ki jo duhovnik posveti. Še to mi pvej: kako se boš pa pripravli na sveto obhajilo?

**Dominik:** (pogleda kaplana) Kaplan me bo pripravil. Jaz pa bom pazil, da Jezusa ne bom žalil s kakšnim grehom.

**Duhovnik:** Dobro, Dominik, lahko odidieš. (Dominik odide) Nimam več pomislekoV. Neverjetno je, kaj je Božja milost že storila v tem otroku!

**Kaplan:** Saj pravim. Sedaj sva enakih misli. Na Veliko noč bo šel k prvem svetem obhajul, še prej pa k spovedi. Dobro ga bom pripravil. (Se poslovita in odideta.)

**Pripovedovalec 1:** A si mores mislit? Dominik je šel k prvem svetem obhajilu celih pet let prej kot njegovi vrstniki!

**Pripovedovalec 2:** Ja, neverjetno! Si predstavljaš – med samimi dvanajstletniki je bil še en sedemletnik… Kar poglejva, kako je bilo.

**PRIZOR 3:**

**Kaplan:** Gospod z vami. Danes je slovesen praznik Velike noči. Posebej slovesen pa je za nekatere od otrok, ki bodo danes prvič prejeli Gospoda v srce. (Zavonijo zvončki.) To je moje telo, to je moja kri! To delajte v moj spomin. Blagor povabljenim na jagnjetovo gostijo. (Prizor obhajila.) Kristusovo telo.

**Vsak od otrok:** Amen. (Vsi trije otroci kleče tiho molijo.)

**Kaplan:** Pojdite v miru! (Znamenje križa. Odidejo s cerkve, Dominik odide zadnji, ker tako dolgo moli.)

**Dominik:** Oh, to je bil moj najlepši dan! Res velik dan!

**Mama:** Pojdimo sedaj domov, da proslavimo še doma. Danes bo kosilo posebej slovesno.

**Dominik:** Še prej bom nekaj zapisal. (Pridejo domov. Dominik steče v sobo. Poišče papir in pisalo.), (Slovesno) Jezus, tole bom zapisal in tega se hočem odslej držati. (Začne pisati.) Sklepi ob mojem prvem svetem obhajilu:

1. Spovedal se bom zelo pogosto in prejel sveto obhajilo vsakokrat, ko mi bo spovednik to dovolil.
2. Posvečeval bom praznične dneve.
3. Moja prijatelja bosta Jezus in Marija.
4. Rajši umreti kakor grešiti.

(Slovesno pogleda, kar je napisal. Nato odide.)

**Pripovedovalec 1:** Uau, to je napisal pri svojih sedmih letih? **Pripovedovalec 2:** Točno tako.

**PRIZOR 4:**

**Pripovedovalec 1: P**oslušaj, nekaj razmišljam. Dominik je postal ministrant, šel je k prvemu svetemu obhajilu, ampak – kaj pa šola? A je hodil tudi v šolo? Ker otroci so pri sedmih letih že v šoli. Razen če je bilo takrat tako kot s prvim svetim obhajilom in so šli tudi v šolo šele pri dvanajstih letih.

**Pripovedovalec 2:** Ja, veš da! Dominik je šel v šolo pri šestih letih. Tako kot drugi otroci.

**Pripovedovalec 1:** In kako dobro mu je šlo?

**Pripovedovalec 2:** Tako dobro, da je drugi razred ponavljal.

**Pripovedovalec 1:** Kaj?!

**Pripovedovalec 2:** Dominik je bil zelo bister in učitelj ga je želel še naprej poučevati. Ampak takrat so otroci v prvo šolo hodili samo dve leti. In po dveh letih se je učitelj odločil, da bo Dominik razred ponavljal. Tako ga je lahko učil še eno leto več – težjo snov, jasno.

**Pripovedovalec 1:** Neverjetno! Se je v šoli zgodilo še kaj zanimivega?

**Pripovedovalec 2:** Pravzaprav res. Enkrat je doživel nekaj.. hm.. hudega. Bilo je sredi zime. V šoli so imeli peč in vsak šolar je moral prinesti drva za kurjavo. Nekega dne je zelo snežilo. Učitelj je zaradi snega zamujal, Dominik pa tudi. Dominikova sošolca sta sklenila, da bosta nekja ušpičila. Šolsko peč sta zabasala s snegom. Ko je učitelj videl kako iz peči teče voda, se je zelo razjezil. Sošolec je brezbrižno pokazal na Dominika in ga obtožil, da je on kriv. Učitelj ga je kaznoval, da je moral klečati vse do konca pouka. Dominik je pomislil na Jezusa, ki so ga po krivem obtožili in je tudi sam ponižno sprejel kazen.

**2. DAN: HOČEM BITI SVET, NENAVADNI DAROVI**

**UVOD:**

**Pripovedovalec 1:** Temu se pa reče pogum. Da tako voljno tripiš krivico, moraš biti pa res pogumen. In kaj se je zgodilo potem?

**Pripovedovalec 2:** Potem je učitelj pomislil na svojega prijatelja don Boska. Ta je ob sebi zbiral fante, predvsem tiste, ki bi sicer živeli na ulici. Zanje je odprl šolo. Bil je dober duhovnik. Učitelj ga je poiskal in mu govoril o Dominiku. Don Bosko je obljubil, da se bo kmalu oglaslil v njihovem kraju in z veseljem spregovoril z Dominikom. Takrat je bilo Dominku dvanajst let. Kmalu ga je Don Bosko vzel v svoj oratorij v Torino. Don Bosko je nekoč pri večrnem govoru spregovoril o svetosti. Dominik je začutil, da želi postati svet. Don Bosko, mu je v treh točkah pokazal pot svetosti.

**PRIZOR 1:**

(otroci zbrani v krogu zavzeto poslušajo Don Boska)

**Don Bosko:** (zavzeto) Bog želi, da postanemo vsi svetiniki. Vsi – ti, Miha, Klemen, Štefan in ti, Marko (pokaže imenovane pred sabo ali v občinstvu), in vsi ostali. Postati svetnik sploh ni težko. Mnogo otrok milsi, da je to težko. A v resnici je to lahko. V nebesih čaka vse svetnike velika nagrada. Bodite torej sveti. Nikoli ne odnehajte, ko se trudite za svetost. (Trenutek tišine.) Amen. (Otroci oddiejo. Dominik ostane še trenutek.)

**Dominik:** (sam zase) Biti svet? O, ja, to hočem! Hočem postati svet!

**Pripovedovalec 2:** Čez nekaj dni je don Bosko srečal Dominika, ki ni bil nič več vesel.

**Don Bosko:** (zaskrbljeno) Dominik, nekam potrt si videti. Te muči kaj hudega?

**Dominik:** (navihano) Oh, ne, muči me nekaj dobrega! Odkar sem slišal, da lahko vsakemu uspe postati svet in da to ni tako težko, hočem tudi sam na vsak način postati svet. Pa ne vem, kako. In zato sem potrt.

**Don Bosko:** Dominik, dal ti bom obrazec svetosti. Dobro poslušaj: prvič – bodi vesel. Tu ne gre za veselje, ki ga izražajo razposajeni paglavci, pač pa veselje prihaja iz mirne vesti. Drugič – vestno izpolnjuj svoje dolžnosti. In te dolžnosti so učenje in usmiljenej. A nikoli ne delaj tega zato, da bi te drugi hvalili, ampak iz ljubezni do Gospoda. In tretjič – delja dobro svojim bližnjim. Rad pomagaj, tudi ko bo to velika žrtev. V tem je vsa svetost.

**Pripovedovalec 1:** Ma to se sliši čisto preprosto… To zmorem tudi jaz!

**PRIZOR 2:**

**Pripovedovalec 2:** Dominik je na poti svetosti želel posnemati svetnike v postu in zatajevanju. Ko je Don Bosko ugotovil njegovo napačno namero, mu je pokazal drugačno pot: pot poslušanja, potrpežljivosti, izpolnjevanja dolžnosti in pomoči najbližjim. Skupaj z dobrimi prijatelji, je dominik ustanovil Družbo Brezmadežne, ki je bila desna roka don Boskove vzgoje v oratoriju.

(Neki fant gleda revijo in se hihita. Dominik se približa)

**Dominik:** Kaj imaš to revijo?

**Fant:** Nekaj zanimivega je. Takšne… prepovedane slike. Bi rad pogledal?

**Dominik:** Daj sem! (vzame revijo in jo raztrga) Tako ne gre. Umazanija ne sme v našo hišo1

**Fant:** Pa saj je nisi niti pogledal!

**Dominik:** S temi očmi bi rad gledal v obraz nebeške Matere Marije, ti ne misliš na to?

**Pripovedovalec 1:** Na tak in podoben način so fantje v oratoriju širili dobro.

**Pripovedovalec 2:** Tudi midva si lahko nameniva širiti dobro med ljudmi. In tudi vi otroci, vsi bi lahko po svetu širili dobro!

**PRIZOR 3:**

**Pripovedovalec 1:**Veš, Dominiku so se dogajale tudi zelo nenavadne reči…

**Prijatelj:** Kje je Dominik? Skrbi nas že… Ni ga bilo pri pouku, ne pri kosilu… To ni Dominiku podobno.

(Mimo pride don Bosco) Don Bosko, Dominika ne najdemo nikjer!

**Don Bosco:** Kako? Nikjer ga ni?

**Prijatelj:** Vse smo preiskali. Ni ga.

**Don Bosco:** (malo premisli, se nasmehne) Bodite brez skrbi, mislim da vem kje je.

(fantje odidejo)

**Don Bosco:** Nazadnje sem ga videl zjutraj pri maši in moj občutek mi pravi, da je še vedno tam. (Don Bosco vstopi v cerkev, tam je Dominik, ki kepremično zre v tabernakelj. Don Bosco se mu pribljiža)

**Dominik:** Ali je maše že konec?

**Don Bosco:** Dominik, ura je že dve. (nasmehne se)

**Pripovedovalec 2:** Preračunavam… Hočeš reči da je bil Dominik celih šest ur v cerkvi?

**Pripovedovalec 1:** Da, točno tako. Dominik je imel posebne darove. V tem primeru je šlo za zamaknjenje. Enostavno , pozabil je na čas, na kraj, nikogar ni več slišal- bil je on sam z Jezusom.

**Pripovedovalec 2:**Kako to veš, si to že doživel?

**Pripovedovalec 1:** Ne, vem pa da je lepo. Don Bosco je tako zapisal, ko je pisal o Dominiku.

**Pripovedovalec 2:** Kaj je še napisal o njem? Se mu je še kaj takega zgodilo? Pripoveduj!

**Pripovedovalec 1:** Nekega poznega večera, ko je Don Bosco odgovarjal na pisma…

**Don Bosco:** Kdo je ob tej pozni uri?

**Dominik:** Don Bosco, hitro pridite z mano!

**Don Bosco:** Kam me hočeš peljati?

**Dominik:** Hitro, pridite, mudi se! (Prime ga za rook in odideta. Hitita)

**Dominik:** Tu je. Tu morate vstopiti. (Dominik potrka in odide. Ven stopi žena)

**Žena:** Sam Gospod vas je poslal! Pridite, da ne bo prepozno!Moj mož umira. Že pred leti je zapustil vero, sedaj pa na vso moč prosi, da bi mogel umreti kot katoličan.

**(Don bosco vstopi, bolniku da odvezo)**

**Don Bosco:** Dominik, kako si mogel vedeti za bolnika, in, kako si tako natančno poznal pot?

(Dominik žalostno pogleda don Bosca in začne jokati. Odideta, Dominik kašlja)

**Pripovedovalec 2:** Don Bosko se je moral kar navaditi na taka presenečenja. Poglej, kaj se je nekoč zgodilo.

**PRIZOR 4:**

**Pripovedovalec 1:** Dominikovova mamica Brigita, rojeva. Silno trpi, žene pa ji poskušajo lajšati bolečine.

**Dominik:** Don Bosko, lepo vas proism, ali bi dobil dovoljenje za en dan?

**Don Bosko:** Kam bi rad šel?

**Dominik:** Domov. Moja mama umira, Marija pa jo hoče ozdraviti.

**Don Bosko:** Bolna? Kdo ti je to povedal? So ti pisali?

**Dominik:** Ne, nihče mi ni povedal. Sam vem.

**Don Bosko:** (globoko pogleda Dominika) Prav, pojdi hitro. Tu imaš denar za pot. (Dominik odide.)

(Mati leži na postelji, silno trpi)

**Mama:** Oh, bolečina ne popusti, Bog mi pomagaj! (jamranje)

**Dominik:** Mama, samo objeti sem vas hotel. Zbogom! (Jo objame in ji da škapulir)

**Mama:** Ne morem verjeti! Ne boli več! Zdrava sem!

**Dominik:** (medtem ko odhaja močno kašlja)

**Pripovedovalec 2:** Uau, neverjetno! Kako je vendar Dominik lahko delal take reči?

**Pripovedovalec 1:** No, Bog jih je delal po njem. Bog mu je dal darove in mu povedal kaj naj stori. Dominik je bil kot…

**Pripovedovalec 2:** Božji služabnik.

1. **DAN: KAKO NEKAJ LEPEGA VIDIM**

**PRIZOR 1:**

**Pripovedovalec 1:** Dominiku se je zdravstveno stanje zelo poslabšalo, vendar je kljub vsem nevšečnostim ostajal vesel in je pomagal svojim prijateljem. Čeprav ne rad, ga je Don Bosko poslal na okrevanje v domačo oskrbo.

(Dominik leži na postelji in kašlja)

**Dominik:** Moj dragi oče, čas je. Vzemite knjižico in molite molitve za srečno smrt. (Mama plane v jok.)

**Oče:** (Vzame knjižico Kristjan moli, obriše solze in bere)

**Dominik:** Dragi očka zbogom! Oh, kako nekaj lepega vidim! (Mati in oče jočeta)

**Pripovedovalec 2:** Umrl je, Dominik je umrl!

**Pripovedovalec 1:** Pa saj je imel komaj 14 let.

(Trenutek tišine, pripovedovalca gledata v tla)

**PRIZOR 2:**

**Pripovedovalec 2:** Zgodilo pa se je dvajset let po Dominikovi smrti. Don Bosko je imel sanjsko videnje. Takole je bilo.

 **Don Bosko:** (zre predse) O, kaj vidim! Sem mar v nebesih? Kako lepa svetloba.

 (K njemu prihaja Dominik v beli tuniki)

**Don Bosko:** Dominik si to ti?

 **Dominik:** Da, jaz sem. Me ne poznaš več? Prišel sem, da govorim s teboj. (Pride s šopkom kreposti.)

 **Don Bosko:** Ne razumem.

 **Dominik:** Stori tako, da bodo imeli vsi otroci tak šopek in ga bodo lahko ponudili Gospodu.

 **Pripovedovalec 1:** Dominik je Don Bosku izročil šopek kreposti: Vrtnico, vijolico, žitno klasje, lilijo in zimzelen.

 **Pripovedovalec 2:** Kaj pa naj to pomeni?

 **Pripovedovalec 1:** Vrtnica pomeni ljubezen, vijolica ponižnost, žitno klasje je pogosto prejemanje svetega obhajila, lilija krepost čistosti, zimzelen pa pomeni, da morajo te čednosti trajati večno. Zimzelen pomeni vztrajnost.

 **Pripovedovalec 2:** Tudi mi se lahko trudimo, da Bogu izročimo tak šopek rož.

 **Pripovedovalec 1:** Z veseljem! Hočem biti svet, tako kot Dominik.

**Voditelj:** Pove kako je Dominik postal svetnik, za kaj je priprošnjik,..

Sveti Dominik Savio, prosi za nas!

**Avtorici:** Ana Marija Špeljak in Gabriela Špeljak